পদ্মা সুব্রহ্মণ্যম
পদ্মা সুব্রমণ্যম (জন্ম: ৪ঠা ফেব্রুয়ারি ১৯৪৩, মাদ্রাজ), হলেন একজন ভারতীয় শাস্ত্রীয় ভরতনাট্যম নৃত্যশিল্পী। তিনি একাধারে গবেষক, নৃত্য পরিকল্পক, সংগীত রচয়িতা, সংগীতজ্ঞ, শিক্ষক, ভারততত্ত্ববিদ এবং লেখক। তিনি ভারতের পাশাপাশি বিদেশেও বিখ্যাত; জাপান, অস্ট্রেলিয়া এবং রাশিয়ার মতো দেশ তাঁর সম্মানে বেশ কয়েকটি চলচ্চিত্র এবং তথ্যচিত্র তৈরি করেছে। তিনি 'ভারত নৃত্যম' নৃত্য ধারার বিকাশক এবং প্রতিষ্ঠাতা হিসাবে সুপরিচিত। তিনি কাঞ্চির পরমাচার্যের ভক্ত।